KËRKESË
Nr. 306/7, datë 24.7.2025

PËR SHPRONËSIM PUBLIK

Agjencia Shtetërore për Shpronësimin shpall kërkesën, për shpronësim, për interes publik, të pronarëve të pasurive të paluajtshme, pronë private, që preken nga realizimi i projektit “Rehabilitim/rikonstruksion i Urës së Viroit”, me vlerë totale paraprake të shpronësimit 700,000 (shtatëqind mijë) lekë.
Subjekti kërkues i këtij projekti është Autoriteti Rrugor Shqiptar.
[bookmark: OLE_LINK1][bookmark: OLE_LINK2][bookmark: _Hlk204259883]Me anë të këtij publikimi kërkojmë të vëmë në dijeni personat e prekur nga ky shpronësim, për pasuritë e paluajtshme, pronë private, të cilët do të kompensohen sipas vlerësimit paraprak të llogaritur për pasuritë e llojit “vresht”, bazuar në pikën 4, të nenit 17, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, i ndryshuar; marrëveshjet ndërkombëtare të ratifikuara me ligjin nr. 80/2023, “Për ratifikimin e marrëveshjes së huas ndërmjet Republikës së Shqipërisë dhe Bankës Ndërkombëtare për Rindërtim dhe Zhvillim për projektin ‘Ndërtimi i urave të qëndrueshme duke përdorur qasjen e programit me shumë faza’”, në bazë të të cilave është hartuar plani i veprimit të zhvendosjes, i shkurtuar, për projektin “Rehabilitim/rikonstruksion i Urës së Viroit”, sipas tabelës bashkëlidhur.
[bookmark: _Hlk199158605]Vlera totale paraprake e shpronësimit është 700,000 (shtatëqind mijë) lekë.
Personat që preken nga ky projekt të cilët kanë emrin në tabelën e publikuar dhe personat të cilët preken por nuk figurojnë në këto lista, jo më vonë se 15 (pesëmbëdhjetë) ditë nga publikimi në Fletoren Zyrtare, kanë të drejtë të paraqesin pretendimet e tyre, të shoqëruara me dokumentacionin përkatës, si edhe të shprehen nëse janë dakord me të dhënat e publikuara, për përfundimin e procedurave të shpronësimit, pranë Autoritetit Rrugor Shqiptar, si dhe në Agjencinë Shtetërore për Shpronësimin.

DREJTOR I PËRGJITHSHËM
Kastriot Gurra

